Diari Oficial de la Generalitat Valenciana


Sumari del DOGV 4319, del 22-08-2002 (2002/9218)

Informació pública de la suspensió cautelar de llicències d'obra i obertura per a determinats establiments de pública concurrència.
-----------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9218


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de la suspensió cautelar de llicències d'obra i obertura per a determinats establiments de pública concurrència. [2002/F9218]
  
El Ple de l'ajuntament, amb referència a l'expedient GU 028/2002, sobre suspensió de llicències edificatòries i d'activitat per a determinats establiments de pública concurrència, en la sessió de data 2 d'agost de 2002, unànimement ha adoptat els següents acords:
  
«Primer. Suspendre cautelarment en tot el terme municipal per termini d'un any les llicències d'obra i obertura per als establiments de pública concurrència que es detallen a continuació:
  
- Establiments per a contactes i/o pràctiques eròtiques i sexuals: locals per a l'exercici amb caràcter gratuït o remunerat, de contactes, pràctiques o prestació de servicis sexuals, tals com clubs de cambreres, relax, massatges, saunes, xous eròtics, i semblants.
  
- Establiments d'ambientació musical i/o espectacle (music-hall, sales de festa, discoteques, pubs, bars de categoria especial i semblants) amb horari especial de tancament.
  
- Fondes i cases d'hostes.
  
- Establiments de jocs recreatius.
  
- Establiments de jocs d'atzar.
  
Segon. En el cas que fóra aprovada definitivament la referida ordenança, abans de finalitzar el termini d'un any, citat en el punt anterior, es procedirà a alçar la present suspensió.
  
Tercer. Aprovar expressament la interrupció dels expedients en tràmit relatius a les sol·licituds de llicències urbanístiques o d'activitat especificades, com de qualsevol altra que poguera tindre entrada en este ajuntament en el període que transcórrega fins a la publicació del present acord en el Diari Oficial de la Generalitat Valenciana.
  
En els citats expedients, mentre no s'alce la suspensió, no serà admés a tràmit qualsevol document que s'hi pretenga aportar a instància de part, i no s'efectuarà cap actuació tendent a la seua impulsió d'ofici.
  
Igualment, no serà admesa a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, demolició i d'obertura que poguera presentar-se dins de l'àmbit afectat per la suspensió i per a les activitats especificades.
  
Quart. Que el Negociat d'Obertures procedisca a notificar individualment el present acord als sol·licitants de les llicències, únicament per a major garantia d'ells i sense perjuí que l'efectivitat de la suspensió es produïsca en el moment de la publicació del present acord.
  
Cinqué. Publicar este acord al tauler d'anuncis de l'ajuntament, en el Diari Oficial de la Generalitat Valenciana i en un periòdic d'àmplia difusió a la localitat.
  
Sisé. Contra l'acte administratiu, que és definitiu en la via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podrà interposar-se un dels següents recursos:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'esta notificació.
  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'esta notificació.
  
Tot això sense perjuí que puga exercitar qualsevol altre recurs o acció que estime procedent.»
  
El que es fa públic per a coneixement general.